el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el es es el el el el el el el el el el el el el el el el el el el el el el el el el el el el el el el el el el en en el el el es en en en fr eo it en el el el el el el el el el en el el el el en ca en el lt el el el el el el el el el el el el el el el bg el el el el el ceb el en el el el el el el en es en en el en el el el el el el el el el es en en el en el el el el el el el el el el el el el en el en el en el zh el en el zh el en el zh el zh el zh el en el en el en el zh el zh el el el el el en el el el el el en el en
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΟ Ατρόμητος πετάει και ο ΠΑΣ… παραπατάει
Ελληνικό Πρωτάθλημα | Ποδοσφαιρικά Νέα απο ΕλλάδαSUPERLEAGUEΑθλητικά Νέα Ποδοσφαίρου
Ο ΠΑΣ Γιάννενα πάλεψε πολύ στο πρώτο μέρος και άγγιξε την ισοφάριση με διπλή ευκαιρία στο 20’ (απόκρουση του Μέγερι στο σουτ του Κάστρο και σουτ άουτ του Κλάους στην επιστροφή) και δύο χαμένες στιγμές του Μάνου στο 21’ και το 45’, αλλά μετά το δεύτερο γκολ, παραδόθηκε στις διαθέσεις του Ατρόμητου που στο 79’ είχε και δοκάρι με τον Κουλούρη. Ο Ατρόμητος πλησίασε στον έναν πόντο την ΑΕΚ και είναι στο +7 από τον Άρη στη μάχη της 4ης θέσης. Σε δεινή θέση ο ΠΑΣ που έμεινε 13ος με 20 βαθμούς.
Με αρκετές «στημένες» μπάλες και για τις δύο ομάδες ξεκίνησε η αναμέτρηση. Ο Γιάκος στο 4’ από πλάγια θέση προσπάθησε να πιάσει στον ύπνο τον Μέγερι με απευθείας εκτέλεση από πλάγια αριστερά, ωστόσο η μπάλα έφυγε έξω. Στο 12’ ο Σάκιτς κέρδισε φάουλ, ο Ούμπιδες το εκτέλεσε με υποδειγματικό τρόπο και ο Κουλούρης με προβολή, πρόλαβε την έξοδο του Βελλίδη για να ανοίξει το σκορ για τον Ατρόμητο.
Ο ΠΑΣ ανασυγκροτήθηκε μετά το 15’ και είχε δύο σημαντικές στιγμές για ν’ απαντήσει. Στο 20΄ ο Κάστρο έκανε μακρινό σουτ, ο Μέγερι επενέβη εντυπωσιακά, για να έρθει ο Κλάους από τα πέντε μέτρα και να στείλει την μπάλα ψηλά άουτ. Στο 21’ ήταν η σειρά του Μάνου να τον σταματάει με το πόδι. Ο Ατρόμητος είχε τη δική του μεγάλη φάση, για να πάρει ισχυρότερο προβάδισμα στο παιχνίδι, όταν από το βολέ του Ούγγρου τερματοφύλακά του, η μπάλα έφτασε μετά από λάθος της άμυνας του ΠΑΣ, στον Σάκιτς, που σέρβιρε έτοιμο γκολ στον Κουλούρη, με τον πρώτο σκόρερ του πρωταθλήματος να τη στέλνει λίγο πριν τη βούλα του πέναλτι, ψηλά άουτ.
Το τελευταίο τέταρτο του πρώτου μέρους, βρήκε το ματς να είναι ισορροπημένο, αλλά τον Μέγερι να πραγματοποιεί μια ακόμα σημαντική επέμβαση για την εξέλιξη του ματς, αφού στην τελευταία φάση των καθυστερήσεων του α’ μέρους, ο Μάνος έφυγε μόνος του από αριστερά, έμεινε όρθιος παρά το μαρκάρισμα του Ρισβάνη, αλλά το πλασέ του από πλάγια θέση, απέκρουσε και πάλι ο Ούγγρος πορτιέρε του Ατρόμητου, για να μείνει το 0-1, μετά τα πρώτα 45’.
Ο Ατρόμητος μπήκε καλά και στην επανάληψη και με τον Αμρ Ουάρντα έφτασε σε ένα δεύτερο γκολ στο 50’ με τον Χατζηϊσαϊα πάντως να έχει κάνει μια εκπληκτική κούρσα από την άμυνα του να περνάει περίτεχνα όποιον βρήκε μπροστά του και να στρώνει ιδανικά λίγο σχεδόν πάνω στη γραμμή της περιοχής, εκεί που ήρθε ο Ουάρντα και με δεξί πλασέ στην δεξιά γωνία του Βελλίδη, να γράφει το 0-2.
Ο ΠΑΣ και μετά το δεύτερο γκολ, δεν μπορούσε να γίνει επικίνδυνος για την άμυνα του Ατρόμητου, με πολλές βαθιές μπαλιές να σημαδεύουν τους Κλάους και Μάνο, χωρίς αποτέλεσμα. Αντίθετα ήταν ο Ατρόμητος που με τον Σάκιτς στο 63’ απείλησε και πάλι για να μπλοκάρει ο Βελλίδης, ενώ στο 66’ η κούρσα του Ενσικουλού, έφερε μια σέντρα από δεξιά που κατευθύνθηκε λίγο πιο μπροστά από εκεί που ήθελε ο Κουλούρης.
Στο 75’ από ωραία προσπάθεια του Γιάκου από δεξιά, ο Κλάους έπιασε την κεφαλιά που έφυγε άουτ. Στο 79’ ο Κουλούρης άγγιξε το 0-3, μετά από υπέροχη προσπάθεια του κούρσα του Μπρούνο, αλλά το σουτ του φορ του Ατρόμητου, χτύπησε στο δοκάρι και έφυγε έξω, ενώ στο 81’ από έξοχη μπαλιά του Ούμπιδες, ο Ενσικουλού πλάσαρε άουτ με το δεξί.